**การลงทุนในหุ้น****ทางเลือกของคนสองอาชีพ**

**กานต์เกรียงไกร โพธิ์น้อย¹ , ชนินทร์ จักรภพโยธิน²**

¹ หลักสูตรรัฐประศาสนศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏวไลยอลงกรณ์

ในพระบรมราชูปถัมภ์,เบอร์โทร 088-3336656

**²** หลักสูตรรัฐประศาสนศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏวไลยอลงกรณ์

ในพระบรมราชูปถัมภ์,เบอร์โทร 087-3218762

¹e-mail: kantsunshine2538@gmail.com

²e-mail: chanin.c@hotmail.com

**บทคัดย่อ**

บทความนี้มีรายละเอียดเกี่ยวกับการลงทุนในหุ้นทางเลือกของคนสองอาชีพ โดยมีเนื้อหาที่ประกอบไปด้วยความหมายของหุ้น ประเภทของหุ้น อาชีพที่สอง (Second Job) ลักษณะของคน Generation Y การลงทุนในหุ้นในฐานะอาชีพที่สอง และข้อเสนอแนะ เนื้อหาในบทความนี้สามารถใช้เป็นแนวทางเลือกสำหรับการตัดสินใจในการลงทุนในหุ้นในฐานะอาชีพที่ 2 ซึ่งเป็นอาชีพที่สามารถช่วยลดข้อจำกัดหลายๆประการได้ ทั้งเรื่องของเวลา เงินทุน และสุขภาพ และสามารถเพิ่มความมั่นคงด้านการเงิน รวมถึงตอบสนองความต้องการของชีวิต

**คำสำคัญ**: หุ้น อาชีพที่สอง เจนเนอร์เรชันวาย

**การลงทุนในหุ้นทางเลือกของคนสองอาชีพ**

**Kankhriangkhai Poonoi¹ ,**  **Chanin Chakkrapopyodhin ²**

**¹**Public Administration Valaya Alongkorn Rajabhat University, Tell 088-3336656

**²**Public Administration Valaya Alongkorn Rajabhat University, Tell 087-3218762

¹e-mail: kantsunshine2538@gmail.com

²e-mail: chanin.c@hotmail.com

**Abstract**

This article provides details on investing in stocks, the choice of second job. The content contains the meaning of stocks, types of stock, second job, the characteristics of generation Y, investment in stocks as a second job and suggestions. The content in this article can be used as an alternative guidance for the decision making to invest in stocks as a second job, which is a job that can reduce the limitations such as time, budget and health, and increase financial stability, as well as meet the needs of life.

**Keyword**: Stock, Second Job, Generation Y

**บทนำ**

ปิยศักดิ์ มานะสันต์ (2562) ได้กล่าวไว้ว่า เศรษฐกิจโลกในปัจจุบันและอนาคตเช่นปี 2020: เศรษฐกิจโลก ไม่แตก ไม่ตาย ไม่โต 2019 เพิ่งผ่านไปเพียง 8 เดือน แต่ปัจจัยลบก็ถาโถมทำให้เศรษฐกิจโลกมีแนวโน้มแย่ลงต่อเนื่อง ทั้งจากภาคการผลิตที่ตกต่ำทั่วโลก เศรษฐกิจโลกในปีนี้และปีหน้าไม่น่าจะเข้าสู่ภาวะวิกฤตหรือถดถอย แต่ก็จะไม่โตมาก เนื่องจากเผชิญความเสี่ยงมากขึ้นจาก

1.สงครามการค้าที่จะรุนแรงขึ้นและจะกระทบต่อภาคการค้าโลก โดยผู้นำโลกในยุคปัจจุบันมีแนวโน้มจะนำสงครามการค้าและเศรษฐกิจมาเป็นหนึ่งในเครื่องมือกดดันประเทศอื่นเพื่อผลเชิงการเมือง ซึ่งจะนำไปสู่การเปลี่ยนห่วงโซ่การผลิต (Supply chain) จากที่ ๆ มีประสิทธิภาพสูงสุด ต้นทุนต่ำสุด และ/หรือเป็นตลาดใหญ่ไปสู่ประเทศที่แม้ไม่ถูกเก็บภาษีแต่ประสิทธิภาพการผลิตต่ำกว่า ซึ่งในระยะสั้นจะกระทบการบริโภคและลงทุนในประเทศที่ถูกย้ายฐานการผลิตออกไป และในระยะยาวจะเกิดการเปลี่ยนแปลงด้านขีดความสามารถแข่งขันในระดับโลก

2.ดอกเบี้ยต่ำทำให้สถาบันการเงินโลกประสบปัญหาโดยภาครัฐในประเทศตลาดเกิดใหม่จะหันมากู้เพื่อลงทุนในโครงสร้างพื้นฐานมากขึ้น ขณะที่ภาคเอกชนในประเทศพัฒนาแล้วจะเริ่มกู้เพื่อเพิ่มการลงทุนมากขึ้น (โดยจะหันไปออกหุ้นกู้มากขึ้น) ซึ่งการที่ดอกเบี้ยต่ำ ประกอบกับภาคเอกชนในประเทศพัฒนาแล้วระดมทุนผ่านการออกหุ้นกู้มากขึ้น รวมถึงกฎระเบียบภาคการเงินในระดับโลกและแต่ละประเทศที่ยังคุมเข้มการปล่อยสินเชื่อของสถาบันการเงิน ทำให้ตัวกลางทางการเงินอย่างสถาบันการเงินประสบปัญหาทางการเงินมากขึ้นในปีหน้า

3.ความเสี่ยงด้านอื่น ๆเช่น นโยบายของรัฐที่กดดันภาคธุรกิจ รวมถึงความเสี่ยงภูมิรัฐศาสตร์จะมีมากขึ้น ซึ่งจะทำให้การวางแผนจัดการด้านธุรกิจในอนาคตยากลำบากขึ้น

เศรษฐกิจโลกในปีหน้าจะไม่แตก ไม่ตาย แต่ก็จะไม่โต และมีความเสี่ยงมากขึ้น และในปัจจุบันนี้ค่าครองชีพสูงขึ้นตามหลักของเศรษฐกิจ แต่รายได้ของคนส่วนใหญ่นั้นยังถือว่าอยู่ในระดับกลางๆ ที่ยังมีเงินไม่พอใช้หรืออาจมีใช้จ่ายแค่เดือนชนเดือน บางคนฐานเงินเดือนก็ต่ำกว่าจะถูกปรับเงินเดือนขึ้นก็เป็นไปได้ยาก ต้องผ่านการพิจารณาหลายขั้นตอน และต้องใช้ระยะเวลาดังนั้นทุกวันนี้จำเป็นอย่างมากที่ทุกคนต้องมีอาชีพที่สองสำรองเอาไว้ อย่างน้อยก็เป็นการได้เพิ่มเงินเป็นสองทาง ส่งผลให้มีรายได้มากยิ่งขึ้น แต่นอกจากรายได้ที่เข้ามาเพิ่มแล้ว ข้อดีของการที่เรามีอาชีพที่สอง อาจจะบอกว่า เป็นเชือกที่สองของเรา เพราะความแน่นอนคือความไม่แน่นอน เราไม่สามารถรู้อนาคตได้ว่างานหลักที่เราทำอยู่นั้น จะล้มหรือมีการเปลี่ยนแปลงเมื่อไร ดังนั้นการที่เรามีอาชีพที่ 2 เอาไว้ ก็เปรียบเสมือนเรายังมีเชือกเส้นที่สองยึดเอาไว้ได้อยู่ อย่างน้อย ๆ ก็ไม่ทำให้เราเสียหลักในเรื่องของรายได้

การทำอาชีพที่สอง อาจจะดูเหมือนมันง่ายที่จะทำเลยเพราะในความเป็นจริง เวลา เงินทุน และ สุขภาพร่างกายเป็นสิ่งที่เป็นข้อจำกัด การลงทุนในหุ้นจึงเป็นอีกหนึ่งอาชีพที่เหมาะกับการประกอบอาชีพที่สอง ซึ่งการลงทุนในหุ้นสามารถตอบโจทย์ได้ดีคือ โดยเฉพาะคนที่มีความการต้องการหาประสบการณ์มุมมองใหม่ๆในการทำงานที่กว้างขึ้น อยากบริหารเวลาให้เกิดประโยชน์ อยากมีธุรกิจเป็นของตัวเอง และ ความต้องการความมั่นคงด้านการเงิน อาชีพการลงทุนในหุ้นจึงเป็นอาชีพที่ตอบโจทย์ได้ดี แต่หุ้นก็เป็นดาบสองคมเช่นกันถ้าเราศึกษาไม่ดีพออาจจะทำให้หมดตัวได้เพราะหุ้นก็คือการลงทุน การลงทุนทุกการลงทุนย่อมมีความเสี่ยงอยู่ในตัว แต่หากเราศึกษาดีพอเล่นแบบมีความรู้มีการบริหารดี ๆ การลงทุนในหุ้นจะเป็นอาชีพที่ทำให้เราตอบสนองตามความการต้องการหาประสบการณ์มุมมองใหม่ๆในการทำงานที่กว้างขึ้น อยากบริหารเวลาให้เกิดประโยชน์ อยากมีธุรกิจเป็นของตัวเอง และ ความต้องการความมั่นคงด้านการเงิน

จากที่กล่าวมาข้างต้นบทความนี้มีวัตถุประสงค์ เพื่อเสนอการลงทุนในหุ้นมาเป็นทางเลือกอาชีพที่สอง ของคนสองอาชีพ

**ความหมายของหุ้น**

ตลาดหลักทรัพย์แห่งประเทศไทย (2558) ให้ความหมายว่า หุ้น (Stock)เป็นตราสารที่กิจการออกให้แก่ผู้ถือ เพื่อระดมเงินทุนไปใช้ในกิจการโดยผู้ถือตราสารทุนจะมีฐานะเป็น “เจ้าของกิจการ” ซึ่งจะมีสิทธิ์ในทรัพย์สินและรายได้ของกิจการ รวมทั้งมีโอกาสได้รับผลตอบแทนเป็นเงินปันผล (Dividend) ซึ่งขึ้นอยู่กับผลกำไรและข้อตกลงของกิจการนั้น ๆ

Frank (1992 อ้างถึงใน จุฑามาศ ใจทน 2553) การลงทุน หมายถึง การกนเงินไว้จำนวนหนึ่ง ในช่วงระยะเวลาหนึ่ง เพื่อให้เกิดกระแสรับในอนาคต ซึ่งจะชดเชยให้แก่ผู้กนเงิน โดยกระแสเงินสดรับนี้ควรคุ้มกับเงิน เฟ้อ และคุ้มกับความไม่แน่นอนที่จะเกิดแก่กระแสเงินสดในอนาคต

เพชรีขุมทรัพย์(2544) การลงทุนในหลักทรัพย์หมายถึงการซื้อหลักทรัพย์ที่ได้มี การวิเคราะห์อย่างเหมาะสมและเป็นหลักทรัพย์ที่ผู้ลงทุนมีความพอใจในอัตราผลตอบแทนที่คาด ว่าจะได้ ทั้งนี้ได้คำนึงถึงความเสี่ยงที่คาดว่าจะเกิดขึ้นตลอดช่วงเวลาการลงทุนนั้นแล้ว

เบญจวรรณ ไชยยันต์(2539) การลงทุนในตลาดหลักทรัพย์หมายถึงการซื้อ หลักทรัพย์ที่ได้มีการวิเคราะห์อย่างเหมาะสม และเป็นหลักทรัพย์ที่ผู้ลงทุนมีความพอใจในอัตรา ผลตอบแทนที่คาดว่าจะได้ โดยคำนึงถึงความเสี่ยงที่คาดวาจะเกิดขึ้นตลอดช่วงเวลาการลงทุนนั้น แล้ว ซึ่งหลักทรัพย์ที่ลงทุนต้องเป็นหลักทรัพย์ของธุรกิจที่มีการซื้อขายเป็นสินทรัพย์(Asset) ในรูป ของหลักทรัพย์(Securities) ได้แก่หุ้นสามัญ หุ้นบุริมสิทธิหุ้นกู้พันธบัตรชนิดต่าง

ดังนั้นหุ้นก็คือ เป็นตราสารที่กิจการออกให้แก่ผู้ถือหรือผู้ซื้อ เพื่อระดมเงินทุนไปใช้ในกิจการโดยผู้ถือตราสารทุนจะมีฐานะเป็น “เจ้าของกิจการ” ซึ่งจะมีสิทธิ์ในทรัพย์สินและรายได้ของกิจการ รวมทั้งมีโอกาสได้รับผลตอบแทนเป็นเงินปันผล ซึ่งขึ้นอยู่กับผลกำไรและข้อตกลงของกิจการนั้น ๆ โดยการลงทุนในหลักทรัพย์ ผู้ลงทุนไปต้องทำการศึกษาหาความรู้ และทำการวิเคราะห์อย่างเหมาะสม เพื่อที่จะให้ได้มาซึ่งหลักทรัพย์ตามที่มีความพอใจในอัตราผลตอบแทนที่คาดหวังไว้ โดยคำนึงถึงความเสี่ยงที่คาดว่าจะเกิดขึ้นตลอดช่วงเวลาการลงทุน ซึ่งหลักทรัพย์ที่ลงทุนต้องเป็นหลักทรัพย์ของธุรกิจที่มีการซื้อขายเป็นสินทรัพย์ในรูปของหลักทรัพย์ได้แก่หุ้นสามัญ และ หุ้นบุริมสิทธิ

**ประเภทหุ้น**

**ประเภทหุ้นแบ่งออกเป็น 2 ประเภท ได้แก่**

1. หุ้นสามัญ (Common Stock) เป็นตราสารที่ออกโดยบริษัทมหาชนจำกัด (บมจ.) ที่ต้องการระดมเงินทุนจากประชาชน โดยผู้ถือหุ้นสามัญจะมีสิทธิร่วมเป็นเจ้าของบริษัท มีสิทธิในการออกเสียงลงมติในที่ประชุมผู้ถือหุ้นตามสัดส่วนของหุ้นที่ถือครองอยู่ กล่าวคือ ร่วมเป็นผู้ตัดสินใจในปัญหาสำคัญในที่ประชุมผู้ถือหุ้น เช่น การเพิ่มทุน การจ่ายปันผล การควบรวมกิจการ ฯลฯ

2. หุ้นบุริมสิทธิ (Preferred Stock) เป็นตราสารที่ผู้ถือมีส่วนร่วมเป็นเจ้าของกิจการเช่นเดียวกับหุ้นสามัญ แม้จะไม่มีสิทธิในการออกเสียงลงมติในที่ประชุมผู้ถือหุ้น แต่เมื่อกิจการมีกำไรจากการดำเนินงาน ผู้ถือหุ้นบุริมสิทธิจะได้รับเงินปันผลในอัตราคงที่ ซึ่งอาจจะมากหรือน้อยกว่าผู้ถือหุ้นสามัญก็ได้ ขณะเดียวกัน หากกิจการนั้นต้องเลิกกิจการ และมีการชำระบัญชีโดยการขายทรัพย์สิน ผู้ถือหุ้นบุริมสิทธิ์ก็จะได้รับเงินคืนทุนก่อนผู้ถือหุ้นสามัญ (ที่มา : ตลาดหลักทรัพย์แห่งประเทศไทย 2558)

ช่องทางการลงทุนในหุ้นโดยทั่วไปแบ่งออกเป็น 2 ช่องทาง คือ การซื้อขายผ่านเจ้าหน้าที่การตลาด และ การซื้อขายผ่านระบบอินเทอร์เน็ตโดยทั่วไปในปัจจุบันที่นิยมลงทุนคือ การซื้อขายผ่านระบบอินเทอร์เน็ต เพราะสามารถส่งคำสั่งซื้อขายหลักทรัพย์ และตรวจสอบสถานะซื้อขายได้ด้วยตนเองผ่านโปรแกรมการซื้อขายของบริษัท สามารถลงทุนได้ด้วยตนเอง และเหมาะกับคนที่อยากมีธุรกิจเป็นของตัวเอง และยังสามารถคีย์คำสั่งซื้อขายได้เอง รวดเร็ว โดยไม่ต้องรอเจ้าหน้าที่การตลาด โดยผ่านโปรกเกอร์

บริษัทหลักทรัพย์หรือโบรกเกอร์ (Broker) คือ บริษัทที่ได้รับใบอนุญาติประกอบ ธุรกิจการเป็นนายหน้า ซื้อขายหลักทรัพย์ได้ผ่านการพิจารณาตามหลักเกณฑ์ของตลาดหลักทรัพย์ฯ และเข้าเป็น “บริษัทสมาชิก” ของ ตลาดหลักทรัพย์ฯ เป็นที่เรียบร้อยแล้วทำให้สามารถส่งคำสั่งซื้อขายหลักทรัพย์เข้าสู่ระบบซื้อขาย ของตลาดหลักทรัพย์ฯ ได้โดยตรง

โบรกเกอร์จึงไม่ใช่เป็นแค่คนกลางในการซื้อขายหลักทรัพย์ให้กับสมาชิกเท่านั้น แต่โบรกเกอร์จะต้องรับผิดชอบต่อหน้าที่ความรับผิดชอบและบริการต่าง ๆ ที่ให้แก่ลูกค้าทุกขั้นตอนอยู่ตลอดเวลา เริ่มตั้งแต่เปิดบัญชีจนกระทั้งถึงขั้นตอนสิ้นสุดของการชำระราคาและสั่งมอบหลักทรัพย์รวมทั้งช่วยดูแลให้คำปรึกษาแนะนำหรือแก้ไขปัญหาให้กับสมาชิกซึ่งโบรกเกอร์แต่ละแห่งอาจให้บริการในลักษณะและรูปแบบที่แตกต่างกันขึ้นอยู่กับขนาดธุรกิจและความชำนาญ ของบริษัท

โดยรวมแล้วโบรกเกอรเป็นคนดแลเรื่องเงินๆ ทองๆ ของผู้ลงทุน ทั้งจ่ายเงินชำระค่าซื้อหุ้น นำหุ้นที่ซื้อมาส่งมอบ แจ้งถึงสิทธิที่จะได้รบจากหุ้นที่ถืออยู่พวกเงินปันผลและการใช้สุทธิในฐานะผู้ถือหุ้นจึงเป็น หน้าที่ของผู้ลงทุนทจะเลือกคนที่ไวใจได้มาทำหน้าที่แทนโดยยึดถือผลประโยชน์ของผู้ลงทุนเป็นสำคัญซึ่งเรื่องนี้อาจไม่ง่ายที่จะเลือก ดังนั้น ผู้ลงทุนควรจะศึกษาข้อมูลและพิจารณาเลือกโบรกเกอร์ที่สามารถให้บริการตอบสนองความตองการของคุณได้ดีที่สุด (ที่มา : ตลาดหลักทรัพย์แห่งประเทศไทย 2558)

**อาชีพที่สอง** (**Second Job)**

อาชีพที่สอง (Second Job) คือการที่เราทำงานมากกว่าหนึ่งอย่าง โดยอาชีพที่หนึ่งจะเป็นงานหลักหรืองานประจำที่ทำอยู่แล้ว แล้วหลังจากที่ทำงานที่หนึ่งเสร็จแล้ว เวลาที่เหลือหลังจากนั้นถ้าทำอาชีพที่สองเพิ่ม จึงเรียกว่า อาชีพที่สอง (Second Job) ส่วนมากคนที่ทำสองอาชีพพบว่าเป็นคนเป็นคน Generation Y ซึ่งมีอายุระหว่าง 22-36 ปี โดยการตัดสินใจทำสองอาชีพอาจมาจากหลายสาเหตุ เช่น การต้องการหาประสบการณ์มุมมองใหม่ ๆ ในการทำงานที่กว้างขึ้น อยากบริหารเวลาให้เกิดประโยชน์ อยากมีธุรกิจเป็นของตัวเอง และ ความต้องการความมั่นคงด้านการเงิน เป็นต้น

เกียรติอนันต์ ล้วนแก้ว (2559) ได้ทำการสำรวจพนักงานประจำในกรุงเทพมหานคร จากผลสำรวจของผู้ที่เป็นพนักงานประจำในกรุงเทพมหานคร ที่มีอายุระหว่าง 23 ถึง 35 ปี จำนวน 215 คน ว่าอะไรเป็นประโยชน์สำคัญที่สุดจากการมี Second Job โดย 3 อันดับแรกมีดังนี้ จาก 10เหตุผลในข้อคำถาม

อันดับ 1 มีมุมมองในการทำงานกว้างขึ้น (26.4%) ทำให้สามารถพัฒนาการทำงานประจำได้ โดยเฉพาะในด้านการแก้ปัญหาที่ยังไม่เคยเจอมาก่อน

อันดับ 2 ทำให้รู้จักวางแผนและบริหารเวลา (22.4%) การมีความรับผิดชอบเพิ่มขึ้นจากการมี Second Job บังคับให้ต้องมีการคิดและวางแผนล่วงหน้าว่าจะทำอย่างไรจึงจะไม่ให้กระทบกับงานประจำ

อันดับ 3 มีรายได้เสริม (15.4%) ช่วยให้ชีวิตมีความมั่นคงมากขึ้น และรายได้เสริมนี้ยังช่วยให้สามารถเลือกใช้ชีวิตได้ตามที่ตนเองต้องการได้ด้วย

ถ้ามาดูทั้ง 10 เหตุผลรวมกันจะเห็นว่า มีแค่ 15.4% ที่บอกว่ามี Second Job เพราะเงิน ส่วนที่เหลืออีก 84.6% หรือประมาณ 6 ใน 7 คนเห็นว่า Second Job มีประโยชน์ต่องานในปัจจุบัน งานในอนาคต กิจกรรมที่ช่วยลดความเครียด และเป็นอีกช่องทางหนึ่งในการเดินตามความฝัน โดยที่ยังไม่ต้องเสี่ยงออกจากงานประจำ

ดังนั้นสรุปได้ว่าอาชีพที่สอง (Second Job) ก็คือการที่เราทำงานมากกว่าหนึ่งอย่าง โดยอาชีพที่หนึ่งจะเป็นงานหลักหรืองานประจำที่ทำอยู่แล้ว แล้วหลังจากที่ทำงานที่หนึ่งเสร็จแล้ว เวลาที่เหลือหลังจากนั้นถ้าเราทำอาชีพที่สองเพิ่ม จึงเรียกว่า อาชีพที่สอง (Second Job) เหตุผลที่ทำอาจมาจากหลายสาเหตุ เช่น อยากมีมุมมองในการทำงานกว้างขึ้น อยากรู้จักวางแผนและบริหารเวลา และ มีรายได้เสริม เป็นต้น และส่วนมากคนที่ทำอาชีพที่สองส่วนมากเป็นคน Generation Y

**ทฤษฎีการเลือกอาชีพ**

ทฤษฎีการเลือกอาชีพของ Schaffer (อ้างถึงใน กรมการจัดหางาน,2539) ได้ศึกษาวิจัยจากบุคคลที่ประกอบอาชีพต่าง ๆ ได้ให้แนวคิดว่าบุคคลเลือกอาชีพเพื่อให้สนองความต้องการของตน และถ้าเลือกอาชีพได้สอดคล้องกับความต้องการจะทำให้มีแนวโน้มที่จะประสบความสำเร็จในชีวิตการทำงานเชฟเฟอร์ได้ศึกษาวิจัยจากบุคคลที่ประกอบอาชีพต่าง ๆ และได้สรุปว่าบุคคลมีความต้องการด้านต่าง ๆ ดังต่อไปนี้คือ

1. ความต้องการการยอมรับจากบุคคลอื่น ซึ่งจะก่อให้เกิดความภูมิใจในตนเอง

2. ความต้องการความรักและสัมพันธภาพระหว่างบุคคล ต้องการเป็นส่วนหนึ่งของสังคมได้รับความรักและความอบอุ่นจากบุคคลอื่น

3. ความต้องการประสบความสำเร็จในสิ่งที่ทำ

4. ความต้องการควบคุมผู้อื่นมีอํานาจเหนือผู้อื่น

5. ความต้องการช่วยเหลือผู้อื่น

6. ความต้องการแสดงตนเอง

7. ความต้องการสถานะทางเศรษฐกิจสังคม

8. ความต้องการปฏิบัติตามค่านิยมที่ตนยึดถือ

9. ความต้องการทำตามผู้อื่น ไม่ต้องมีความรับผิดชอบมาก

10. ความต้องการแสดงความคิดริเริ่มในการดำเนินกิจการต่าง ๆ

11. ความต้องการความมั่นคงทางเศรษฐกิจคือต้องการรายได้ที่สม่ำเสมอ

12. ความต้องการเป็นตัวของตัวเองทำงานอิสระ

เชฟเฟอร์กล่าวว่าการที่บุคคลจะประสบความสำเร็จและมีความสุขในการประกอบอาชีพมาก น้อยเพียงใดคือการที่อาชีพนั้นสนองความต้องการของเขาได้ขนาดไหน

ดังนั้นความสามารถในการเลือกอาชีพของแต่ละคนย่อมแตกตางกันและขึ้นอยู่กับส่วนประกอบหลาย ๆ อย่าง เช่น เพศ วัย ความคิด ประสบการณ์ ค่านิยม บุคลิกภาพ เป็นต้น การตัดสินใจประกอบอาชีพอย่างใดอย่างหนึ่งให้ประสบความสำเร็จนั้นเป็นเรื่องที่ทำความลำบากให้แก่บุคคลมาก เนื่องจากสิ่งเหล่านี้พัฒนามาในแต่ละวัยของชีวิตการเข้าใจพัฒนาการด้านอาชีพ (Career Development) จะทำให้เข้าใจถึงกระบวนการที่บุคคลได้เรียนรู้เกี่ยวกับตนเองอิทธิพลของประสบการณ์ในวัยเด็กและแบบฉบับของบุคลิกภาพซึ่งมีอิทธิพลต่อค่านิยมและการตัดสินใจ

**ลักษณะของคน Generation Y**

บริษัท โฮมบายเออร์ไกด์ จำกัด 2560 กล่าวไว้ว่า กลุ่มคนที่เกิดระหว่างปี พ.ศ.2526-2540 อายุ 22-36 ปี เป็นกลุ่มคนที่โตมาพร้อมกับคอมพิวเตอร์-อินเตอร์เน็ตและเทคโนโลยีไอทีเติบโตขึ้นมาท่ามกลางยุคที่เศรษฐกิจทั้งโลกกำลังเติบโตเป็นอย่างมาก การใช้คอมพิวเตอร์และอินเทอร์เน็ต เริ่มเพิ่มบทบาทขึ้นแบบทวีคูณ เพื่อเปลี่ยนพฤติกรรมการใช้ชีวิตของผู้คน เมื่อคนกลุ่มนี้เติบโตมาพร้อมกับการเติบโตของ Internet และ Social Media แน่นอนว่ากลุ่มคนเหล่านี้จะเชี่ยวชาญในเทคโนโลยี Online อย่างมาก เจ้าพ่อ Face Book อย่าง Mark Zuckerberg ก็เป็นคนกลุ่มนี้ ชอบงานด้านไอที ชอบใช้ความคิดสร้างสรรค์สิ่งใหม่ ๆ และยังสามารถทำอะไรหลายๆอย่างได้ในเวลาเดียวกัน เพราะชีวิตต่างรายล้อมไปด้วย Smart Device ขนาดต่าง ๆ และ Application ที่ถูกออกแบบมามากมายเพื่อให้ชีวิตง่ายขึ้น

1. Generation Y เป็นกลุ่มคนที่มีพลังในตัวเองมาก ชอบคิดนอกกรอบ มีความมั่นใจในตัวเองสูง ดังนั้นไม่น่าแปลกใจที่คนกลุ่มนี้ จะมีความสามารถในการใช้นวัตกรรมใหม่ๆ โดยเฉพาะเทคโนโลยีคอมพิวเตอร์และการสื่อสารอิเล็กทรอนิกส์ คนกลุ่มนี้ล้วนมีความรู้และทักษะที่จำเป็นต่อการทำงานในโลกยุคไร้พรมแดนเช่นในปัจจุบัน ทั้งยังเป็นพวกที่ชอบพัฒนาตนเองอยู่เสมออีกด้วย

2. Generation Y เป็นกลุ่มคนที่มีลักษณะนิสัยชอบการแสดงออก และด้วยการที่มีความเป็นตัวของตัวเองสูง จึงไม่ชอบถูกบังคับให้อยู่ในกรอบ ไม่ชอบอยู่ในเงื่อนไข มีอิสระในความคิด กล้าซัก กล้าถามในทุกเรื่องที่ตัวเองสนใจ ไม่หวั่นกับคำวิจารณ์ มีความเป็นสากลมาก

3. Generation Y เป็นกลุ่มคนที่มี Lifestyle ที่รักษาความสมดุลของชีวิตแบบ Smart Worker โดยจะให้ความสำคัญกับการจัดสรรเวลาทั้งการงานและชีวิตส่วนตัวในจุดที่สมดุลกัน จะให้ความสำคัญกับความสนุกและความสุขกับเพื่อนๆ ไปพร้อม ๆ กัน

4. Generation Y เป็นกลุ่มคนที่มีแนวโน้มที่จะแต่งงานช้าและชอบชีวิตโสด ยิ่งกว่านั้นในเรื่อง Sex Life คนกลุ่มนี้มากมายเบี่ยงเบนไปสู่การรักร่วมเพศเยอะขึ้น พร้อม ๆ กับสังคมที่เปิดกว้างขึ้น กลุ่มคนโสดและกลุ่มผู้รักร่วมเพศเหล่านี้ ประสบความสำเร็จมีชื่อเสียงเป็นที่ยอมรับให้วงกว้างมากมายทั้งหญิงและชาย จึงกลายเป็นกลุ่มคนที่มีอิทธิพลในทุกวงการ สินค้าและบริการใหม่ๆเกิดขึ้นมากมายเพื่อรองรับ Lifestyle ได้กลายเป็นกลุ่มที่น่าสนใจอย่างมากสำหรับนักการตลาดยุคใหม่ และถูกเรียกขานว่าคือกลุ่ม Dink (Double Income No Kid )

5. Generation Y เป็นกลุ่มคนที่ต้องการลักษณะงานที่สร้างสรรค์และท้าทาย เหมาะสมกับความสามารถ มักเอาตัวเองเป็นที่ตั้ง โดยให้ความสำคัญกับครอบครัว กลุ่มเพื่อน และตัวเองมากกว่าองค์กร ด้วยนิสัยชอบสังสรรค์กับเพื่อนฝูง นอนดึกตื่นสาย เขาต้องการความยืดหยุ่นในเรื่องเวลา

6. Generation Y เป็นกลุ่มคนที่จะใช้อารมณ์เพื่อเลือกสรรสินค้า สินค้าต้องมีรูปลักษณ์โดนใจ มีความสวยงามเหมาะกับ Lifestyle ของตัวเอง แต่ก็ยังใช้เหตุผลในการเลือกเสาะหาข้อมูลจาก Internet และ Social Media เพื่อเลือกสรรคุณสมบัติและราคา รวมถึงร้านค้าเงื่อนไขการซื้อที่เขาพอใจที่สุดช่างเลือก เพราะคนกลุ่มนี้มีมาตรฐานสูงและรู้ว่ามีทางเลือกอีกมากจากข้อมูลบนโลกออนไลน์จึงมักจะพิจารณาเปรียบเทียบราคาและคุณภาพจนกว่าจะเจอตัวเลือกที่ดีที่สุด

7. Generation Y เป็นกลุ่มคนที่สนใจการลงทุนทำให้เงินที่มีอยู่งอกเงยขึ้น มีความรู้ทางการเงินการลงทุน มีทัศนคติที่ต้องการสร้างความมั่งคั่งให้เร็วที่สุดให้กับตัวเอง

**แนวโน้มคนทำสองอาชีพ**

จุฑามาศ ใจทน.มหาวิทยาลัยธุรกิจบัณฑิตย์ (2558) ให้ความหมายว่าแนวโน้ม สิ่งที่สนับสนุนที่สำคัญ ที่ทำให้คน Generation Y ในยุคนี้ทำธุรกิจอาชีพที่สอง (Second Job) ได้ง่ายขึ้นคือการเติบโตของโลกออนไลน์ไม่ว่าจะเป็นสื่อสังคมออนไลน์ Social Network หรือการตกๆขึ้นอีกครั้งของการค้าแบบอิเล็กทรอนิกส์ E-commerce การทำงานผ่านอินเทอร์เน็ต โดยมีแนวโน้มเพิ่มขึ้นเรื่อย ๆ เช่นปี 2558 บริษัทวิจัยตลาดด้านคมนาคมได้ทำการรวบรวมข้อมูลสถิติผู้ใช้อินเทอร์เน็ตในประเทศไทย ประจำปี 2558 พบว่าอัตราการเติบโตของผู้ใช้อินเทอร์เน็ตชาวไทยแต่ละเดือนตลอดปี 2558 มีอัตราเติบโตมากกว่าปี 2557 ทุกเดือนและจากการคาดการณ์สำนักงานพัฒนา ธุรกรรมทางอิเล็กทรอนิกส์องค์การมหาชน สพท. หรือ ETDA พบว่าในปี 2558 มีขายในประเทศไทยมีมูลค่ามากกว่า 2,107,692.88 ล้านบาท ซึ่งคิดเป็นร้อยละ 1.6 9 ของมูลค่าขายสินค้าและบริการทั้งหมดโดยเพิ่มจากปี 2557 ร้อยละ 3.6 5 จึงสรุปได้ว่า e-commerce หรือการทำธุรกิจในระบบอินเทอร์เน็ตในประเทศไทยมีแนวโน้มดีขึ้นนอกจากนี้ยังมีปัจจัยด้านโครงสร้างพื้นฐานอาทิ 4G ช่วยสนับสนุนทำให้ คนหันมาทำอาชีพที่สอง (Second Job) ผ่านอินเทอร์เน็ตมากขึ้น

**การเล่นหุ้นในฐานะอาชีพที่สอง**

จากปัจจุบันนี้ค่าครองชีพสูงขึ้นตามหลักของเศรษฐกิจ แต่รายได้ของคนส่วนใหญ่นั้นยังถือว่าอยู่ในระดับกลางๆ ที่ยังมีเงินไม่พอใช้หรืออาจมีใช้จ่ายแค่เดือนชนเดือน บางคนฐานเงินเดือนก็ต่ำกว่าจะถูกปรับเงินเดือนขึ้นก็เป็นไปได้ยาก ต้องผ่านการพิจารณาหลายขั้นตอน และต้องใช้ระยะเวลาดังนั้นทุกวันนี้จำเป็นอย่างมากที่ทุกคนต้องมีอาชีพที่สอง สำรองเอาไว้ อย่างน้อยก็เป็นการได้เพิ่มเงินเป็นสองทาง ส่งผลให้มีรายได้มากยิ่งขึ้น แต่นอกจากรายได้ที่เข้ามาเพิ่มแล้ว ข้อดีของการที่เรามีอาชีพที่สอง อาจจะบอกว่า เป็นเชือกที่สองของเรา เพราะความแน่นอนคือความไม่แน่นอน

การที่เราจะทำอาชีพที่สอง (Second Job) การทำอาชีพที่สองอาจจะดูเหมือนมันง่ายที่จะทำเลยเพราะในความเป็นจริงในเรื่อง เวลา เงินทุน และ สุขภาพร่างกายเป็นสิ่งที่เป็นข้อจำกัด การลงทุนในหุ้นจึงเป็นอีกหนึ่งอาชีพที่เหมาะกับการคนที่ต้องการหาประสบการณ์มุมมองใหม่ๆในการทำงานที่กว้างขึ้น อยากบริหารเวลาให้เกิดประโยชน์ อยากมีธุรกิจเป็นของตัวเอง และ ความต้องการความมั่นคงด้านการเงิน โดยเหมาะกับกลุ่มคน Generation Y เป็นพิเศษเพราะคนกลุ่มนี้ สนใจการลงทุนทำให้เงินที่มีอยู่งอกเงยขึ้น มีความรู้ทางการเงินการลงทุน มีทัศนคติที่ต้องการสร้างความมั่งคั่งให้เร็วที่สุดให้กับตัวเอง

พร้อมทั้งในยุคปัจจุบันเป็นยุคแห่งการเข้าถึงข้อมูลและความรู้ต่าง ๆ ได้ง่ายจึงสามารถเข้าถึงความรู้ในเรื่องการลงทุนในหุ้นที่ต้องการได้และรูปแบบการลงทุนในหุ้นที่เป็นที่นิยมในปัจจุบันเป็นก็คือรูปแบบการซื้อขายหลังทรัพย์ผ่านอินเทอร์เน็ต เพราะสามารถส่งคำสั่งซื้อขายหลักทรัพย์ และตรวจสอบสถานะซื้อขายได้ด้วยตนเองผ่านโปรแกรมการซื้อขายของบริษัทจึงเปรียบเสมือนเรามีห้างร้านเป็นของตนเองหรือเป็นเจ้าของธุรกิจของเราเอง พร้อมทั้งในปัจจุบันมีการเปิดโรงเรียนสอนการลงทุนในหุ้นอย่างแพร่หลาย ทำให้เราสามารถเข้าศึกษาหาความรู้ หาเทคนิควิธี และการบริหารการลงทุนในหุ้นได้อย่างง่ายดาย

ดังนั้นการลงทุนในหุ้นถือว่าเป็นอีกหนึ่งอาชีพที่ตอบโจทย์ได้เป็นอย่างดีในการเลือกประกอบอาชีพที่สอง เป็นการตอบโจทย์ความเป็นจริงในเรื่อง เวลา เงินทุน และ สุขภาพร่างกายเป็นสิ่งที่เป็นข้อจำกัด จากการศึกษาจะเหมาะกับกับกลุ่มคน Generation Y เป็นพิเศษ และ รูปแบบการลงทุนในหุ้นนิยมในปัจจุบันเป็นก็คือรูปแบบการซื้อขายหลังทรัพย์ผ่านอินเทอร์เน็ต

**สรุป**

การลงทุนในหุ้นถือว่าเป็นอีกหนึ่งอาชีพที่ตอบโจทย์ได้เป็นอย่างดีในการเลือกประกอบอาชีพ ที่สอง ที่สามารถตัดในเรื่องไม่มีเวลาและไม่มีเงินทุนออกไปได้ พร้อมทั้งการลงทุนในหุ้นเป็นอาชีพที่เหมือนกับเป็นการพักผ่อนไปในตัวจากงานหลักที่ทำเป็นประจำ จากการศึกษาพบว่าเหตุผลในการลงทุนในหุ้นในฐานาชีพที่สองสอดคล้องกับทฤษฎีการเลือกอาชีพของ Schaffer ที่กล่าวถึงเหตุผลในการเลือกอาชีพหลายประการ เช่น ความต้องการประสบความสำเร็จในสิ่งที่ทำ ความต้องการสถานะทางเศรษฐกิจสังคม ความต้องการปฏิบัติตามค่านิยมที่ตนยึดถือ ความต้องการความมั่นคงทางเศรษฐกิจคือต้องการรายได้ที่สม่ำเสมอ และความต้องการเป็นตัวของตัวเองทำงานอิสระ เป็นต้น

นอกจากนี้ลักษณะการเล่นหุ้น ยังสอดคล้องกับทฤษฎีกลุ่มคนGeneration Y ที่อธิบายพฤติกรรมของคนกลุ่มนี้ว่า เป็นกลุ่มคนที่มีพลังในตัวเองมาก ชอบคิดนอกกรอบ มีความมั่นใจในตัวเองสูงต้องการลักษณะงานที่สร้างสรรค์และท้าทาย เหมาะสมกับความสามารถของตัวเอง มักเอาตัวเองเป็นที่ตั้ง และคนกลุ่มนี้ สนใจการลงทุนทำให้เงินที่มีอยู่งอกเงยขึ้น มีความรู้ทางการเงินการลงทุน มีทัศนคติที่ต้องการสร้างความมั่งคั่งให้เร็วที่สุดให้กับตัวเอง พร้อมทั้งคนกลุ่ม Generation Y จะเก่งหรือเข้าใจ Internet และ Social Media ทำให้สามารถเรียนรู้และเข้าใจในการลงทุนในหุ้นได้ดีกว่าคน Generationอื่น ๆ และยังมีแนวโน้มของคนกลุ่ม Generation Y ในการทำอาชีพที่สองเพิ่มขึ้นเรื่อย ๆ ในปัจจุบัน และนอกจากนี้กลุ่นคน Generationอื่น ๆ ก็สามารถทำได้ทุกอาชีพในการลงทุนในหุ้นเป็นอาชีพที่สองได้เช่นกันในการตอบโจทย์ความต้องการของแต่ละคนที่แตกต่างกันไป

อย่างไรก็ตามในการการลงทุนในหุ้นก็มีความเสี่ยง ในอาชีพนี้เช่นกัน อาจจะหมดตัวจากการลงทุนในหุ้น หรือเสียเงินด้วยความไม่รู้ ดังนั้นก่อนจะเริ่มลงมือควรศึกษาเรื่องที่สนใจให้ลึกซึ้งมากพอ ทั้งจากการอ่าน การหาความรู้ต่าง ๆ เพื่อให้เข้าใจธรรมชาติของธุรกิจ แน่นอนว่าต้องสละเวลาช่วงเย็นหรือวันหยุดเพื่อไปเรียนรู้ และจะไม่มีคำว่าศูนย์เปล่าจากการเลือกการลงทุนในหุ้น ในการทำอาชีพที่สอง (Second Job) เพราะสุดท้ายแล้วไม่ว่าข้อดีของการมีงานเสริมจะเป็นอย่างไร การที่เราได้ลงมือทำเยอะขึ้นจะช่วยให้เราเป็นคนที่เก่งขึ้น จะเป็นสิ่งที่เราได้กลับมาแน่นอน

**ข้อเสนอแนะ**

เนื้อหาในบทความนี้สามารถใช้เป็นทางเลือกในการตัดสินใจประกอบอาชีพที่สองโดยการลงทุนในหุ้น จากการศึกษาครั้งนี้ได้ชี้ให้เห็นแนวทางของการทำอาชีพที่สองที่ลดข้อจำกัดหลายๆคนได้คือ เรื่องของเวลา เงินทุน และสุขภาพ จากการทำอาชีพที่สองเพื่อหาความมั่นคงด้านการเงิน หรือด้วยเหตุผลอื่น ๆ จากข้อดีที่ของการลงทุนในหุ้นที่สามารถข้ามผ่านปัญหาเหล่านี้ได้ ดังนั้นแล้วนี้คือหนึ่งในทางเลือกที่ดีในการเลือกอาชีพที่สอง

**บรรณานุกรม**

กรมการจัดหางาน,กระทรวงแรงงานและสวัสดิการสังคม.**คู่มือแนะแนวอาชีพ**,2539

เกียรติอนันต์ ล้วนแก้ว (2559) .**10 เหตุผลที่คนเลือกจะมี Second Job**. [ระบบออนไลน์].

กรุงเทพธุรกิจ.แหล่งที่มา https://www.bangkokbiznews.com/blog/detail/

638655 (สืบค้นเมื่อ วันที่ 17 เมษายน 2560)

ตลาดหลักทรัพย์แห่งประเทศไทย (2558).**ประเภทตราสารทุน.**[ระบบออนไลน์].แหล่งที่มา

https://www.set.or.th/th/products/equities/equities\_p1.html. (สืบค้นเมื่อ วันที่ 17 เมษายน 2560)

บริษัท โฮมบายเออร์ไกด์ จำกัด.**ลักษณะของคน.2560 Gen Y**. [ระบบออนไลน์]. แหล่งที่มา

https://www.home.co.th/hometips/detail/82294. (สืบค้นเมื่อ วันที่ 17 เมษายน 2560)

เบญจวรรณ ไชยยันต์(2539) **การลงทุนในตลาดหลักทรัพย์แห่งประเทศไทยในจังหวัดเชียงใหม่** .

(การค้นคว้าแบบอิสละเสนอต่อบัณทิต,วิทยาลัยเป็นส่วนหนึ่งของการศึกษาตามหลักสูตรปริญญาบริหารบัณฑิต สาขาวิชาบริหารธุรกิจ มหาวิทยาลัยเชียงใหม่)

ปิยศักดิ์ มานะสันต์ (2562) .**เศรษฐกิจโลก 2020: ไม่แตก ไม่ตาย ไม่โต**. [ระบบออนไลน์].

กรุงเทพธุรกิจ.แหล่งที่มา https://www.bangkokbiznews.com/blog/detail/

647920 (สืบค้นเมื่อ วันที่ 17 กันยายน 2560)

เพชรี ขุมทรัพย์. (2540). **หลักการลงทุน** (พิมพ์ครั้งที่ 11). กรุงเทพฯ : มหาวิทยาลัยธรรมศาสตร์.

มหาวิทยาลัยธุรกิจบัณฑิตย์ (2558) **แนวโน้มคนทำสองอาชีพ** [ระบบออนไลน์]. แหล่งที่มา

http://libdoc.dpu.ac.th/article/B311.pdf (สืบค้นเมื่อ วันที่ 17 เมษายน 2560)